শুক্রবার (৩০ মার্চ) রাজধানীর বঙ্গবন্ধু শেখ মুজিবুর রহমান নভোথিয়েটারে ‘শিশু কিশোরদের জন্য নিরাপদ ইন্টারনেট মহোৎসব’ নামে এক অনুষ্ঠানের আয়োজন করা হয়। ইউনিসেফ ও সামাজিক যোগাযোগ মাধ্যম ফেসবুকের আয়োজনে এই উৎসবে দেশের শতাধিক বিদ্যালয়ের ১০ হাজারের বেশি শিক্ষার্থী, শিক্ষক ও অভিভাবক অংশ নেন। অনুষ্ঠানে নীতি-নির্ধারক, শিল্পখাতের নেতৃবৃন্দরাও উপস্থিত ছিলেন। নভোথিয়েটারের সম্মেলন কক্ষে একটি সেমিনারে বক্তব্য দেন সাইবার ক্রাইম অ্যাওয়ারনেস ফাউন্ডেশনের সংগঠনের আহ্বায়ক কাজী মুস্তাফিজ।